เทศบาลเมืองเขารูปช้าง

เขารูปช้าง เป็นเทศบาลเมืองซึ่งมีอาณาเขตครอบคลุมพื้นที่ตำบลเขารูปช้างในอำเภอเมืองสงขลา จังหวัดสงขลา มีลักษณะเป็นเมืองปริมณฑลที่รองรับการขยายตัวของเทศบาลนครสงขลา เพราะตั้งอยู่ทางทิศใต้ของเทศบาลนครสงขลาโดยมีเพียงคลองสายเล็ก ๆ กั้น เดิมถูกจัดตั้งขึ้นเป็นองค์การบริหารส่วนตำบลใน พ.ศ. 2538 ต่อมาได้ยกฐานะขึ้นเป็นเทศบาลตำบลใน พ.ศ. 2550 แล้วจึงยกฐานะขึ้นเป็นเทศบาลเมืองใน พ.ศ. 2554 ปัจจุบันในเขตเทศบาลมีประชากร 42,942 คน มีเขตเลือกตั้งทั้งหมด 3 เขตแผนพัฒนาท้องถิ่นเทศบาลเมืองเขารูปช้าง (พ.ศ. ๒๕๖๑-๒๕๖๕)

ภูมิประเทศเป็นพื้นที่เป็นเชิงเขา ด้านตะวันตกตอนล่างเป็นที่ราบ ส่วนด้านตะวันออกติดกับฝั่งอ่าวไทย มีคลองสามสาย ได้แก่ คลองสําโรง คลองบางดาน และคลองเขาแก้ว นอกจากนี้ยังมีภูเขารูปร่างคล้ายช้างซึ่งเป็นที่มาของชื่อเทศบาล ประชากรส่วนใหญ่นับถือศาสนาพุทธ มีวัด 4 แห่งและมัสยิด 2 แห่ง การศึกษามีสถาบันอุดมศึกษาที่สำคัญอย่างมหาวิทยาลัยทักษิณและมหาวิทยาลัยราชภัฏสงขลา ด้านเศรษฐกิจ ประชากรนิยมประกอบอาชีพรับจ้าง มีศูนย์ฝึกอาชีพ 2 แห่ง และมีโรงงานอุตสาหกรรม 10 แห่ง การขนส่งในเขตเทศบาลมีถนนสายหลัก 5 สาย ซึ่งรวมถึงถนนกาญจนวนิช สถานที่ท่องเที่ยวในเขตเทศบาลได้แก่ สวนสัตว์สงขลา เจดีย์ทวดช้าง และน้ําตกสวนตูล

 อ้างอิง 

 แหล่งข้อมูลอื่น 
 เว็บไซต์เทศบาลเมืองเขารูปช้าง

เขารูปช้าง
เขารูปช้าง